**Հաշվետվություն**

**2019թ. հունիս ամսվա ընթացքում վերլուծության և մոնիթորինգի վարչության կողմից կատարված աշխատանքների վերաբերյալ**

 **Վերլուծության բաժնի կողմից**

* **ՀՀ Վարչապետի աշխատակազմ է ներկայացվել.**
* ԲԿԳ-Հայաստան գործողությունների ծրագրում ամրագրված Աշխատանքի և սոցիալական հարցերի նախարարության կողմից իրականացվող հանձնառությունների վերաբերյալ տեղեկատվություն:
* Աշխատանքի և սոցիալական հարցերի նախարարության ներդրումային ծրագրերի (<<Մանկատան շրջանավարտների բնակարանային ապահովում>>, <<Հաշմանդամություն ունեցող անձանց խնամքի փոքր տուն>>, <<Ավանդների փոխհատուցում>>) առաջարկությունները՝ 2019 թվականին մեկնարկելու նպատակով:
* Ազգային Ժողովի արտահերթ նիստի օրակարգում ընդգրկելու հրատապ հարցերը:
* ՀՀ կառավարության 8.02.2019թ. №65-Ա որոշմամբ սահմանված (կետ 4 ենթակետ 4.2 Աղքատության հաղթահարումը, սոցիալական պաշտպանությունը և ժողովրդագրությունը) միջոցառումների կատարման և ընթացիկ վիճակի վերաբերյալ տեղեկանք առ 12.06.2019 թ.:
* **ֆինանսների նախարարություն է ներկայացվել**
* Աշխատանքի և սոցիալական հարցերի նախարարության 2020-2022թթ. միջնաժամկետ ծախսային ծրագրի (ներառյալ 2020 թվականի բյուջետային ֆինանսավորման) ավարտուն հայտը:

**Մոնիթորինգի բաժնի կողմից**

1. Ուսումնասիրություններ են իրականացվել Սոցիալական աջակցության ՀՀ Լոռու մարզի Վանաձորի տարածքային բաժնում, Թումանյանի և Սևանի տարածքային գործակալություններում:

2. Ուսումնասիրություններ են իրականացվել Բժշկասոցիալական փորձաքննության գրասենյակի Լոռու մարզի թիվ 2 բժշկասոցիալական փորձաքննության հանձնաժողովում:

3. Ուսումնասիրություններ է իրականացվել Զբաղվածության պետական գրասենյակի՝ ՀՀ Գեղարքունիքի մարզի Մարտունու տարածքային կենտրոնում:

4. Ուսումնասիրություններ են իրականացվել նաև ՀՀ Արագածոտնի, Շիրակի և Լոռու մարզերում` «Հանգրվան» ՊՈԱԿ իրավահաջորդ «Երևանի N 1 տուն-ինտերնատ» ՊՈԱԿ կողմից սպասարկվող սոցիալական բնակարանային ֆոնդ հանդիսացող շենքեր ուղեգրված անձանց անձնական գործեր ուսումնասիրելու, տրամադրված բնակարաններում վերջիններիս ապրելու հանգամանքը ճշտելու և ազատ բնակարանները գույքագրելու նպատակով:

5. Ուսումնասիրությունների արդյունքներում կազմված տեղեկանքները քննարկվել են վարչության պետի հետ և ներկայացվել Փաստաթղթերի Էլեկտրոնային Շարժի (ՓԷՇ Mulberry 1.3.116) Համակարգով՝ համաձայն ՀՀ աշխատանքի և սոցիալական հարցերի նախարարի «2019 թվականի ուսումնասիրությունների իրականացման ժամանակացույցերը և հարցաշարերը հաստատելու մասին» 16.04.2019թ-ի թիվ 54-Ա/1 հրամանի Կետ 2-ի 1)-ին և 2)-րդ ենթակետերի:

**Քաղաքացիների դիմումներում, բողոքներում և առաջարկություններում արծարծված հարցերի ուսումնասիրության և վերլուծության աշխատանքներ.**

* Իրավապահ մարմիններին են վերահասցեագրվել քաղաքացիներից ստացված դիմումներ, բողոքներ, ապահովվել է իրավապահ մարմինների հետ հետադարձ կապը և պարզաբանումներ են տրվել քաղաքացիներին:
* Նախարարությունում քաղաքացիների ընդունելության ժամանակ քաղաքացիների կողմից բարձրացված և լրացուցիչ ուսումնասիրության կարիք ունեցող հարցերի պարզաբանման նպատակով տրված հանձնարարականների կատարում:
* Պատրաստվել են քաղաքացիների նամակներում, դիմում, բողոքներում արծարծված հարցերի պարզաբանումներ և քաղաքացիներին առաքվող պատասխանների նախագծեր:
* Իրականացվել են ՀՀ ԱՍՀ նախարարություն այլ եղանակներով ստացված դիմում-բողոքների ուսումնասիրման, պարզաբանման և այդ քաղաքացիների հետ հետադարձ կապի ապահովման աշխատանքներ:
* Այլ գերատեսչություններից վերլուծության և մոնիթորինգի վարչությանը վերահասցեագրված, ինչպես նաև քաղաքացիներից այլ եղանակներով ստացված նամակներում, դիմում-բողոքներում արծարծված հարցերի ուսումնասիրություն, որոնց մասով տրվել են պարզաբանումներ, կատարվել են առաքվող պատասխանների նախագծերի պատրաստման աշխատանքներ, ինչպես նաև դրանց մի մասը վերահասցեագրվել են այլ իրավասու գերատեսչություններ:

 **Վերլուծության և մոնիթորինգի**

 **վարչության պետ՝ Հ. Մուրադյան**